# Bosø Kloster

### Fra Wikipedia, den frie encyklopædi

Du har nye beskeder (forskel fra næstsidste redigering).
Bosø Kloster set fra syd

Bosø Kloster (svensk Bosjökloster) var først et kloster, siden en herregård i Froste Herred i Skåne.

Klosteret blev formentligt grundlagt 1080 som et benediktinerkloster. Det nævnes i et pavebrev fra 1181, og det blev et af Skånes rigeste klostre. Dele af kirken og slottets østlige fløj er fra det oprindelige kloster.

Efter reformationen blev det overtaget af kongen i 1537 og forlenet til Lunds afsatte ærkebiskop, rigsråd Torbern Bille. I 1559 forlenede Frederik 2. klosteret til Steen Jensen Rosensparre til Skarholt.

Allerede i 1560 mageskiftede kongen imidlertid det meste af ejendommen med fru Thale Ulfstand, enke efter Poul Laxmand til Stenholt. Rosensparre fik dog lov at beholde noget af ejendommen. Fru Thale var datter af rigsråd Holger Gregersen Ulfstand til Skabersø og Hekkebjerg (svensk Häckeberga), som hun også kom til at eje. Hun overlevede sine børn og døde på Bosø Kloster i 1604. Ejendommen overgik da til hendes brodersøn Holger Jensen Ulfstand til Hekkebjerg, og siden til dennes datter Anne, gift med Jørgen Axelsen Urup til Birkebjerg (svensk Björkeberga).

Jørgen Urups mor, Helle Marsvin, giftede sig efter mandens død med Jacob Beck til Baldringe og Gladsaxe. Først Jørgen Urup og siden stedbroderen Jochum Beck afkøbte de øvrige arvingers dele, og da Jochum Beck i 1629 giftede sig med Else Sigvardsdatter Grubbe fra Hovdalegård (svensk Hovdale), var han eneejer. Efter tab måtte han sælge til landsforræderen Corfitz Ulfeldt, i hvis eje det var ved Sveriges erobring af Skåne.

Det overgik da til den svenske konge; men i 1735 fik Ulfeldts barnebarn Corfitz Ludvig Beck-Friis godset tilbage. Ved friherre Lave Beck-Friis' død, blev slottet i 1908 solgt til slægten Bonde. Nu drives Bosjökloster af Tord Bonde, og det har siden 1962 været åbent for offentligheden.

Peder Eriksen Bille til Valden (død 1585) er begravet i Bosø Kloster.

### [redigér] Eksterne henvisninger

- Bosjöklosters hjemmeside
- Om Bosø Kloster

Hentet fra "http://da.wikipedia.org../../../b/o/s/Bos%C3%B8_Kloster_b259.html"

Kategori: Skåne

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Svenska